पालकों को बच्चों की पढ़ाई के स्तर की जानकारी दी
महासमुंद| शासकीय प्राथमिक स्कूल, गुड़रुपारा में पालकों की मासिक बैठक हुई। इस अवसर पर उन्मुखीकरण कार्यक्रम का आयोजन किया गया, जिसमें वार्ड पार्षद मनोज लूनिया और बड़ी संख्या में पालक उपस्थित थे। कक्षा 5वीं की वार्षिक परीक्षा पर चर्चा की गई। सभी पालकों को बताया गया कि कक्षा 5वीं की परीक्षा 17 मार्च से चालू हो रही है। बच्चों की पढ़ाई के स्तर के बारे में जानकारी दी गई। साथ ही कक्षा 5वीं के बच्चों को विदाई कक्षा चौथी के बच्चों व विद्यालय की ओर से दी गई। इस अवसर पर प्रभारी प्रधान पाठक कुलेश्वरी चंद्राकर, पालक में सत्यभामा भट्ट, सरोजनी साहू, ज्ञान बाई, नारायण, रूपा बाई उपस्थित थीं।
hin_Deva hin_Deva